**Erdélyi kirándulás**

**2022. június 23-28.**

Nagyon vártam a kirándulást. Az azelőtti éjszakán nem sokat aludtam az izgalomtól. Reggel kicsit késve, de elindult a busz. Minden nap nagyon sokat utaztunk, de látványban nem volt hiány. Volt olyan amikor mindenki aludt, és olyan is, amikor az egész busz bulizott.

Négy tanár és egy idegenvezető kísért minket, felsősöket.

A helyek, amiket szerettem és mindenkinek tudom ajánlani:

* Tordai sóbánya (hideg volt, de a látvány gyönyörű, és a sóbánya belsejében volt játszótér, óriáskerék, tenisz, golf, billiárd és még csónakázó tó is.
* Szováta is nagyon szép volt, ahol a Medve-tó található, amiben sajnos nem fürödtünk.
* A kedvencem a Drakula kastély volt és a vásár, ami ott található.
* Brassóban is jártunk, ahol elkapott minket az eső, de a Brassó felirathoz felvonóval mentünk fel, ahol a látvány gyönyörű volt.
* Másztunk hegyet is, ami azért tetszett, mert edzésnek tökéletes volt. Odafelé menet sok medvét láttunk a buszból (az egyik két lábra állt).
* Ettem Ferrero Rocheres sütit, ami nagyon finom volt.
* De ami a legjobb volt a kiránduláson az az, hogy új emberekkel összebarátkoztam, főleg nagyobbakkal.
* Köszönöm Angéla néninek és a többi tanárnak az élményeket.

**Láposi Péter 7. c osztályos tanuló élménybeszámolója.**